Λούκα Γκουγκεσασβίλι

Ο **Λούκα Γκουγκεσασβίλι** (Γεωργιανά: ლუკა გუგეშაშვილი, γεννημένος στις 29 Απριλίου 1999) είναι Γεωργιανός επαγγελματίας ποδοσφαιριστής που αγωνίζεται ως τερματοφύλακας για τον Ατρόμητο με την μορφή δανεισμού από τον ΠΑΟΚ και την Εθνική ομάδα της Γεωργίας.

Ο Γκουγκεσασβίλι έχει κερδίσει τρεις φορές το πρωτάθλημα και δύο φορές το κύπελλο του Αζερμπαϊτζάν. Έχει εκπροσωπήσει την χώρα του σε όλα τα τμήματα νεολαίας, καθώς και στην ανδρική ομάδα.

## Καριέρα
Ο Γκουγεσασβίλι ήταν μόλις έξι ετών όταν εντάχθηκε στην σχολή ποδοσφαίρου της Μεράνης. Αρχικά, αγωνιζόταν ως πλάγιος μπακ για ένα χρόνο, πριν γίνει τερματοφύλακας. Μετά την ένταξή του στην Ντιναμό Τιφλίδας, βρισκόταν τακτικά στις κλήσεις τμημάτων νεολαίας της Γεωργίας. Την περίοδο που βάσει ηλικίας έπρεπε να αγωνίζεται στην Κ-17 της χώρας του, ο Γκουγκεσασβίλι πήρε μέρος σε αρκετά παιχνίδια της Κ-19. 

Πριν από το δεύτερο μισό της σεζόν 2015-16, ο Γκουγκεσασβίλι υπέγραψε για την πολωνική Γιαγκιελόνια Μπιαουίστοκ. Το 2017, παραχωρήθηκε δανεικός στην Πόντλασι Μπιάλα της τέταρτης κατηγορίας της Πολωνίας. Το 2018, παραχωρήθηκε με δανεισμό στην Ντίλα Γκόρι της πρώτης κατηγορίας της Γεωργίας. Το 2019, ο Γκουγκεσασβίλι μετακόμισε με νέο δανεισμό, αυτήν την φορά στην Ισπανία, όπου εντάχθηκε στην 2η ομάδα της Γρανάδα. Το 2020, επέστρεψε στην Ντίλα Γκόρι με την μορφή δανεισμού.

Πριν από το δεύτερο μισό της σεζόν 2021-22, ο Γκουγκεσασβίλι παραχωρήθηκε δανεικός στην Καραμπάγ του πρωταθλήματος Αζερμπαϊτζάν. Στις 1 Φεβρουαρίου 2022, έκανε το ντεμπούτο του με την Καραμπάγ στα πλαίσια ενός νικηφόρου αγώνα με 1-0 εναντίον της Κέσλα για το κύπελλο Αζερμπαϊτζάν.

Ο Γκουγκεσασβίλι κλήθηκε στην Εθνική ομάδα της Γεωργίας στα πλαίσια ενός αγώνα για την προκριματική φάση του Παγκοσμίου Κυπέλλου 2022 εναντίον της Σουηδίας, τον Νοέμβριο του 2021. Στις 25 Μαρτίου 2023, έκανε το ντεμπούτο του με την Εθνική ομάδα της χώρας του σε μια νίκη με 6-1 επί της Μογγολίας. Ο Γκουγκεσασβίλι ήταν μέλος του ομάδας της Γεωργίας για το Ευρωπαϊκό Πρωτάθλημα 2024 στη Γερμανία.

Στις 9 Ιουλίου 2024, ο Γκουγκεσασβίλι υπέγραψε διετές συμβόλαιο με τον Πανσερραϊκό της ελληνικής Σούπερ Λιγκ.

Τον Μάρτιο του 2025, ο ΠΑΟΚ ανακοίνωσε τον Γκουγκεσασβίλι μέχρι τις 30 Ιουνίου 2028, με τη συμφωνία να τίθεται σε ισχύ από την 1η Ιουλίου 2025. 

Τον Φεβρουάριο του 2026, ο Γκουγκεσασβίλι παραχωρήθηκε με τη μορφή δανεισμού στον Ατρόμητο Αθηνών έως τις 30 Ιουνίου 2026. Στις 28 Φεβρουαρίου 2026, πραγματοποίησε το ντεμπούτο του με την ομάδα σε εντός έδρας νίκη με 1-0 επί του Παναιτωλικού για την Σούπερ Λιγκ. Κατά τη διάρκεια της αναμέτρησης, απέκρουσε πέναλτι στο 77ο λεπτό.

## Τίτλοι
**Καραμπάγ**

* Πρωτάθλημα Αζερμπαϊτζάν: 2021-22, 2022-23, 2023-24
* Κύπελλο Αζερμπαϊτζάν: 2021-22, 2023-24

## Παραπομπές


## Εξωτερικοί σύνδεσμοι

* 

Κατηγορία:Γεωργιανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Γεωργίας Κ17
Κατηγορία:Ποδοσφαιριστές Εθνικής Γεωργίας Κ19
Κατηγορία:Ποδοσφαιριστές Εθνικής Γεωργίας Κ21
Κατηγορία:Ποδοσφαιριστές Εθνικής Γεωργίας
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές Εροβνούλι Λίγκα
Κατηγορία:Γεωργιανοί ποδοσφαιριστές στο εξωτερικό
Κατηγορία:Ποδοσφαιριστές Γιαγκελόνια Μπιάλιστοκ
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Ντίλα Γκόρι
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Καραμπάγ ΦΚ
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ξένοι ποδοσφαιριστές στο Αζερμπαϊτζάν
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ευρωπαϊκού Πρωταθλήματος 2024